cyanic-selkie/wikianc huggingface dataset:
Juristforeningen (Universitetet i Oslo)
Hennes Majestet den Gulblakke Hoppe
Hun ble stjålet, vindisert, stjålet på ny og spesifisert om til hoppepølser. Hun oppsto fra de døde, var gjenstand for ekstinktivt erverv, ble hevdet og solgt ved konnossement. I Peder Ås' konkursbo utgjorde hun konkursmassen, som stadig vandret ut og inn av boet. Og da Titus knep Octavius for å føre han til pretor, kan man være overbevist om at det var en gulblakk hoppe striden dreide seg om. Kort sagt, hun var på samme tid det konkrete eksempel, og det abstrakte juridiske begrep, inkarnasjonen av den juridiske pegasus. Høsten 1924 skulle Juristforeningen opprette sin egen orden. Og ordenens navn ble selvfølgelig «Den Gulblakke Hoppe». Samme høst ble den vidunderlige «Lov om ordenens opprettelse i Juristforeningen» konsipert av herrene Chr. B. Apenes og Albert Wiesener. Hennes Majestet Den Gulblakke Hoppes posisjon på Det juridiske fakultet var sikret.
Peripsocidae
Peripsocidae er gruppe små insekter som tilhører gruppen støvlus (Psocoptera). De er ikke parasitter men lever av ulikt dødt organisk materiale, alger og soppsporer.
Utseende
Middelsstore (2-4 mm), robuste, gråbrune støvlus. Det er ofte stor forskjell mellom kjønnene, og hos noen arter forekommer det ulike former med ulik grad av vingeutvikling. Antennene er 13-leddete, føttene to-leddete. Vingene er helt eller nesten helt hårløse med færre årer enn hos de fleste andre støvlus. Åren som danner bakkanten av vingemerket (pterostigma) er krummet. Årene Rs og M (de to lengste lengdeårene) er vanligvis delvis sammenvokste. Cellen areola postica ved vingens bakkant mangler. Kortvingede eller helt vingeløse former er vanlige.
Levevis
Artene lever på barken av trær eller busker, eller på steiner og bergvegger.
Utbredelse
Familien er utbredt i alle verdensdeler bortsett fra Antarktis, med flest arter i Asia.
Systematisk inndeling / europeiske arter
Systematikken innen gruppen støvlus følger.
Brønnøysund Boligbyggelag
Brønnøysund Boligbyggelag ble startet 30. desember 1950 og opererte i Brønnøysund i Brønnøy kommune i Nordland. i 2010 fusjonerte laget med Mo og Omegn Boligbyggelag.
Boligbyggelaget hadde 107 medlemmer og forvalter 74 boliger i 6 borettslag.
Brønnøysund Boligbyggelag var en del av Norske Boligbyggelags Landsforbund (NBBL).
Harald Rise
Harald Rise (født 6. januar 1956) er en norsk organist, dr.art. fra Institutt for musikk ved Norges teknisk-naturvitenskapelige universitet på avhandling om Maurice Duruflé (2002). Han er professor samme sted (2006). Rise har gitt ut Organ works on gregorian themes (1992) og Vierne: Organ symphonies no. 2 & 5 (1994) på Victoria; dernest Organ concert med verker av Johann Sebastian Bach og Wolfgang Amadeus Mozart (2000), Organ impressions med verker av Maurice Duruflé, Maurice Ravel og Joseph Ermend Bonnal fra Katarina-kirken i Stockholm (2002), og Bach recital in the Nidaros Cathedral (2004) på Sonor Records.
Den norske tannlegeforening
Den norske tannlegeforening (NTF) ble etablert 15. oktober 1884 og er landets eneste fagforening og interesseorganisasjon for tannleger.
Hermann Müller
(født 18. mai 1876, død 20. mars 1931) var en tysk journalist og politiker (SPD). Han var fra 1919 til 1928 i SPDs ledelse. Müller var landets utenriksminister fra 1919 til 1920, og fra 1920 til 1928 leder av SPDs riksdagsgruppe. Han var tysk kansler i 1920 og fra 1928 til 1930.
Den norske tannlegeforening
Vel 95 prosent av de yrkesaktive tannlegene er medlemmer av NTF. Per februar 2022 hadde foreningen rundt 6600 medlemmer, hvorav ca 5000 er yrkesaktive tannleger. Av de yrkesaktive medlemmene var ca 3500 privatpraktiserende tannleger, mens ca 1500 jobber i det offentlige.
Hermann Müller
Bakgrunn
Hermann Müller ble født som sønn av en sektfabrikant i Mannheim. Han gikk på skole i Mannheim og Dresden, og deretter i lære i handelsfag i Frankfurt am Main og Breslau.
Den norske tannlegeforening
I 2015 var det for første gang flere kvinner enn menn som var medlem av NTF; ca 51% kvinner vs 49% menn. I 2022 var kvinneandelen av medlemsmassen steget til 58%.
Hermann Müller
Tidlige år
Han meldte seg inn i SPD i 1893 og var i perioden 1899 til 1906, redaktør av en sosialdemokratisk avis i Görlitz.
Den norske tannlegeforening
NTF gir ut medlemsbladet Den norske tannlegeforenings Tidende, som ble grunnlagt i 1890.
Hermann Müller
Tidlige år
Etter forslag av August Bebel ble han i 1906 innvalgt i SPDs ledelse. Med gode språkkunnskaper kunne han pleie partiets internasjonale forbindelser. Umiddelbart før den første verdenskrigs utbrudd i 1914, reiste han til Paris for sammen med de franske sosialistene å skape en felles holdning mot den truende krig, men uten å lykkes.
Den norske tannlegeforening
I organisasjonen finnes en rekke spesialistforeninger: For å bli tannlegespesialist må man søke om godkjenning fra Helsedirektoratet.
Hermann Müller
Tidlige år
Ved et suppleringsvalg i 1916, lykkes det Müller å komme inn i Riksdagen. Han ble også i 1919 innvalgt til Weimarrepublikkens første nasjonalforsamling.
Tysklands kansler
Etter at Kappkuppet hadde mislyktes, ble Müller i 1920 leder av sin første regjering. Regjeringen var bygget på den såkalte Weimarkoalisjonen, som besto av SPD, det katolske Zentrum og det liberale DDP. Koalisjonen forsvarte Weimarforfatningen. Regjeringen led imidlertid nederlag ved riksdagsvalget i 1920.
Den norske tannlegeforening
Tannlegeforeningen er delt opp i 21 lokalforeninger, samt en studentforening
Hermann Müller
Tysklands kansler
Ved riksdagsvalget i 1928 opplevde SPD en stor fremgang, og Müller kunne danne sin andre regjering. Den 13. mars 1930 oppnår regjeringen å få Riksdagens tilslutning til Youngplanen. Noen få dager senere, den 27. mars 1930 må Müller likevel gå av. Hans egen parlamentsgruppe vil ikke støtte hans kompromissforslag for sykeforsikringen.
Den norske tannlegeforening
Besøksadresse (ny mars 2022): Christiania Torv 5  (Legenes Hus), 0158 Oslo
Hermann Müller
Tysklands kansler
Hermann Müller døde i 1930 en alder av 54 år, etter en gjennomført galleblæreoperasjon.
Den norske tannlegeforening
Post boks 2073 Vika, 0125 Oslo
Presidenter
President er Heming Olsen-Bergem (2022 - )
Tidligere presidenter
Mosjøen og Omegn Boligbyggelag
Mosjøen og Omegn Boligbyggelag ble startet 9. april 1947 og opererer i Vefsn kommune i Nordland og nabokommunene Leirfjord, Grane og Hattfjelldal.
Boligbyggelaget har 2 500 medlemmer og forvalter 1000 boliger i 46 borettslag, sameier og andre selskap.
Mosjøen og Omegn Boligbyggelag er en del av Norske Boligbyggelags Landsforbund (NBBL).
Hemipsocidae
Hemipsocidae er gruppe små insekter som tilhører gruppen støvlus (Psocoptera). De er ikke parasitter, men lever av ulikt dødt organisk materiale, alger og soppsporer.
Utseende
Antennene har 13 ledd, føttene 2 ledd. Forvingene er karakteristiske, med få men kraftige hår, hårene på vingerårene står på en rekke eller mangler helt, ofte har hvert hår en svart flekk ved roten. Lengdeåren M (midt i vingen) har to grener. Ved bakhjørnet av forvingen er det én analåre. Cellen areola postica ved vingens bakkant er forbundet med M ved en tverr-åre.
Levevis
Disse støvlusene lever mellom døde blader. Om de blir forstyrret, kan de løpe raskt og tumle ned blant bladene på en karakteristisk måte.
Systematisk inndeling
Systematikken innen gruppen støvlus følger.
Eva Kristin Hansen
Eva Kristin Hansen (født 5. mars 1973) er en norsk politiker (Ap) som har representert Sør-Trøndelag på Stortinget siden 2005. Den 9. oktober 2021 ble hun valgt til stortingspresident, men den 18. november 2021 kunngjorde hun sin avgang etter at det var oppstått tvil om hun hadde fulgt reglene for tildeling av Stortingets pendlerboliger. Hansen meldte sin avgang formelt 23. november 2021. Den 25. november 2021 valgte Stortinget Masud Gharahkhani til ny stortingspresident.
Bakgrunn og virke
Hun har studert ved Norges teknisk-naturvitenskapelige universitet (1993–1996) og ved kommunalkandidatstudiet ved Høgskolen i Oslo (1997/98). Hun har arbeidet i ulike stillinger i Nei til EU, LO, Rissa kommune, Arbeidernes ungdomsfylking og Norsk kommuneforbund frem til 2005.
Fra 2000 til 2002 var hun leder av AUF. På landsmøtet i 2002 tapte hun en kampvotering mot Gry Larsen med tre stemmer. I 2006 ble hun leder i Sør-Trøndelag Arbeiderparti, etter å ha vært nestleder fra 2003. Hun var bystyremedlem i Trondheim 2003–2005 og vararepresentant til fylkestinget 1995–1999. Hun har representert Sør-Trøndelag i Stortinget siden 2005. I perioden 2017–2021 var hun første visepresident for Stortinget.
Stortingspresident
Den 9. oktober 2021 ble hun valgt til stortingspresident.
Den 16. november 2021 ble det kjent gjennom Adresseavisen at Hanssen i årene 2014–2017 hadde fått tildelt pendlerleilighet i Oslo selv om hun eide bolig i Ski og dermed ikke hadde krav på pendlerleilighet.
Fra 2014 til 2017 oppgav Hansen til Stortingets administrasjon at hun var bosatt i Trondheim. I denne perioden leide hun hybel i leiligheten til Ap-politiker Trond Giske i Trondheim, mens hun bodde fast på Langhus i Ski sammen med ektemannen sin. Ettersom hun opplyste at hun var bosatt i Trondheim fikk hun tildelt en pendlerbolig i Oslo.
Angelstad
Angelstad er et tettsted i Ljungby kommune i Kronobergs län i Småland i Sverige. I 2010 hadde tettstedet 271 innbyggere.
Angelstad kirke er en middelalderkirke, bygd mellom 1100 og 1349.
Eva Kristin Hansen
Stortingspresident
I kjølvann av pendlerboligsaken mottok Hansen flere drapstrusler. På bakgrunn av dette satt politiet inn ekstra sikkerhet rundt den tidligere stortingspresidenten.
Palmeira (Paraná)
Palmeira er en kommune i delstaten Paraná i sørregionen av Brasil.
Weekly Shonen Jump
Weekly Shonen Jump (japansk Shūkan Shōnen Janpu, 週刊少年ジャンプ = Ukentlig guttehopp), også kjent som bare Shonen Jump, er et japansk blad som utgir tegneserier, manga.
I Norge ble bladet utgitt månedlig fra 2005 til 2007 av Schibsted Forlagene på norsk. Det har ikke vært utgitt siden 2007. På engelsk blir det utgitt hver uke. Shonen Jump kom ut første gang i Japan i 1968, og kom ut ukentlig i et opplag på 3 millioner eksemplarer. Blant mangaseriene man har kunnet finne i Shonen Jump, er Dragonball, Naruto og Fist of the North Star.
Arkitektenes Fagforbund
Arkitektenes fagforbund - AFAG er et forbund for sivilarkitekter, interiørarkitekter, landskapsarkitekter, planleggere og designere i offentlig og privat virksomhet samt studenter. AFAG tilbyr juridisk rådgivning, karriereveiledning, forhandlingsbistand, lønnsstatistikk og advokatbistand ved tvister om arbeidsforholdet.
AFAG ble etablert 31. mai 1982 som en sammenslåing av Privatansatte arkitekters gruppe (PAN), Kommunalt og fylkeskommunaltansatte Arkitekters Gruppe (KAG), Statsansatte Arkitekters Gruppe (SAG) og Fagforening for arkitekter.
Leder i styret er Bent Aaby, og generalsekretær er Per Christian Opsahl.
Christian Jaksjø
Christian Jaksjø (født 18. desember 1973 i Oslo) er en norsk musiker (trombone og eufonium) og komponist, fortrinnsvis innen jazz der han siden 1999 har vært med i Bob Brookmeyer «New art orchestra» (New works 1999; årets jazzplate i England). Vinner av solistpris ved storband-festivalen Imatra i Finland 1992, utdannet 1992-96 ved Jazzlinja (NTNU) der han også ledet Kjellerbandet en periode. Senere studert komposisjon ved Norges musikkhøgskole (1996–99) og skribent til Danmarks Radiostorband. Han har også medvirket nasjonalt, da i Magni Wentzel sekstett, Søyr, Geir Lysne «Listening ensemble», Oslo Groove Company. Han er tilknyttet Norges musikkhøgskole som timelærer i trombone, såvel som komponistgruppen i Ny Musikk (2006).
Opphavssagn
Opphavssagn eller etiologiske eventyr (av etiologi, fra gresk aitia, «årsak») er en kategori av tradisjonelle fortellinger, sagn og eventyr. Slike sagn tar sikte på å forklare hvorfor et naturfenomen, objekt eller et kulturtrekk som en skikk har oppstått. En type opphavsmyte er skapelsesmyte som beskriver verdens opprinnelse.
Opphavssagnets vesen
Enhver opphavssagn er en fortelling om skapelse: disse beskriver hvordan en form for ny virkelighet blir en ny eksistens. I mange tilfeller rettferdiggjør opphavsagnene også den etablerte orden ved å forklare hvordan det ble etablert ved hellig makt. Skillet mellom skapelsesmyter og opphavsmyter er ikke klart avgrenset. En myte om opprinnelsen til del av verden vil nødvendigvis forutsette av verden i seg selv eksisterer — hvilket for mange kulturer tar for gitt ved en skapelsesmyte. I denne forståelsen kan man tenkte seg en opphavsmyte som bygger på og forsterker en kulturs eksisterende skapelsesmyte. Faktisk er framføringen av skapelsesmyte ofte forstadiet til fortellingen om en opphavsmyte.
Man kan også kalle en opphavsmyte en forklaringsmyte for lettere skille den fra en skapelsemyte. Skapelsemyter regnes som de eldste og dukket opp for flere tusenvis av år siden i de fleste folkeslag verden over. I den vestlige, europeiske kultur har det vært mest fokus på de egyptiske, jødiske, grekse, romerske og norrøne overleveringer. Forklaringsmyter, det vil si etiologiske fortellinger eller opphavssagn, forsøker å gi en forklaring på hvorfor eksempelvis naturfenomener er som de er: natt og dag; lyn og torden; årstider; solformørkelser, og videre.
Fra den tidligste sagnforskningen har det vært vanlig å dele sagnene i rekke grupper: Naturmytiske sagn som handler om det overnaturlige, historiske sagn som forteller om historiske personer eller hendelser, gudemyter (teologiske myter) hvordan forholdet mellom guder og mennesker skildres, dommedagsmyter (eskatologiske myter) som skildrer verdens undergang innenfor logikken at alt som har en begynnelse har også en avslutning, og opphavssagn som forteller om hvordan noe har blitt til. Men denne inndelingen er slett ikke selvfølgelig. Opphavssagn inneholder ofte overnaturlige elementer, og/eller de kan utgi seg for å gjelde historiske hendelser.
Som eventyr
Eventyrtradisjonen har en egen undersjanger som er forklaringssagn. Eksempelvis Lommen som fløy ut før Vårherre hadde skapt den ferdig, slik at han måtte kaste beina etter den. Derfor har lommen beina så langt bak.
I norsk tradisjon er det nedtegna 13 ulike etiologiske eventyr med til sammen 103 varianter. De mest kjente er «Hvorfor bjørnen er stubbrumpet» og «Jomfru Maria og svalen». Andre eksempler på opphavssagn er «De syv søstre», Jutulhogget, «Kast etter kyrkja»
London Business School
London Business School er en av de ledende handelshøyskolene i verden. Institusjonen ble grunnlagt i 1964 som en del av University of London, og ligger i den vestlige enden av Regents Park i nordvestre London.
Utdanning
Skolen har disse mastergradsprogrammene:
Skolen er rangert som en av verdens beste i de fleste rankinger av universiteter som tilbyr ledelsesutdannelser. I 2009 kåret Financial Times både MBA og EMBA-programmene ved London Business School til nr 1 i verden. Det amerikanske økonomitidsskrifet Forbes kåret samme år London Business School som det beste 2-årige MBA-programmet utenfor USA.
London Business School er kjent for sin internasjonale profil. Hvert år uteksamineres ca. 800 mastergradskandidater fra over 80 land. Skolen samarbeider med Columbia Business School i New York og Hong Kong University i Kina om felles EMBA-program.
Skolen tilbyr også videreutdanning for ledere gjennom åpne kurs og skreddersydde programmer for bedrifter.
Forskning
London Business School har 150 vitenskapelige ansatte, fordelt på 16 forskningssentra og instittuter. Skolen ble i 2009 rangert av The Higher Education Funding Council for England (HEFCE) som en klar nr 1 i Storbritannia innen forskning innen ledelses- og forretningsfag (management and business studies), med 55% av forskningsvirksomheten klassifisert som ledende i verden.
Fylkesvei 53
Fylkesvei 53 er veistrekningen som går mellom Rv5 ved Fodnes i Lærdal og Tyinkrysset i Vang, via Årdal.
Strekningen er mest kjent for fjellovergangen Tyin–Årdal, som i utgangspunktet ikke er vinterstengt, men som hver vinter må stenges midlertidig på grunn av uvær, rasfare eller annet.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Historie
Den første veien mellom Årdalstangen og Øvre Årdal ble anlagt av okkupasjonsmakten under andre verdenskrig. Det var på det meste fem tunneler på veien langs Årdalsvatnet.
Steiggjatunnelen erstattet i 1977 den opprinnelige «Stedjetunnelen» som var 900 m lang og ble åpnet i 1942, og skal da ha vært den lengste tunnelen i Norge. Midnestunnelen erstattet flere kortete tunneler langs Årdalsvatnet. Naustbukttunnelen ble forlenget i 2009, 2022 ble Ljotelitunnelen åpnet.
Årdal-Tyin
Gustav Bauer
(født 6. januar 1870 i Darkehmen nær Königsberg [ Østpreussen ] ), død 16. september 1944 i Berlin) var en tysk politiker (SPD). Han var tysk kansler fra 1919 til 1920.
Liv og virke
Da Schneidemann gikk av i protest mot Versaillestraktaten i juni 1919, ble Bauer regjeringssjef. Først fikk han tittelen ministerpresident, senere kansler. Den regjeringen han ledet, støttet seg på den såkalte Weimarkoalisjonen. Bauers regjering gikk av i mars 1920, kort etter det mislykkede Kappkuppet.
Senere var Bauer samferdselsminister i regjeringen Müller I. Han var i den samme regjering minister for statens eiendom (Reichschatzminister), og senere også i regjeringene til Joseph Wirth (Wirth I og Wirth II). Han var i Wirth I og Wirth II også visekansler.
Etter at nazistene tok over makten ble han i mai 1933 arrestert og holdt i varetekt i flere uker i forbindelse med anklager om skatteforbrytelser. Formodentlig var dette en intrige, for ingen beviser ble fremlagt. Etter dette var han ikke fremme i offentligheten på noe vis.
Dystetromma
Dystetromma er tittelen på en liten vandresagngruppe som handler om at de underjordiske eller huldrefolket deltar i krig. Disse sagnmotivene finnes over hele Europa. I Norge er dette en marginal sagngruppe, sannsynligvis fordi Norge i forhold til rikere land lenger i sør oftest har vært forskånet for krigshandlinger og herjing. Reidar Th. Christiansen gav denne sagngruppa nr. ML 6040 i sin vandresagnkatalog.
Navnet Dystetromma har gruppen fått fordi et utbredt sagnmotiv forteller at når det kan høres tromming fra gården Dyste på Toten, varsler dette krig. Det er de underjordiske som forbereder seg til krigen.
Sagn fra krigen mot svenskene i 1807 – 1814 forteller at usynlige underjordiske sto foran de svenske linjene og dyttet børsepipene opp slik at de skjøt over de norske soldatene. Andre forteller at trommingen fikk svenskene til å tro at nordmennene fikk forsterkninger.
''«I sjølve kampen vann vi norske støtt, og vi laut vinna vi, for vi hadde hjelp tå Dyst.-kongen. Dyst-kongen er konge over dei underjordiske han, og når det er fare på ferde her i landet, kjem han marsjerande fram under låvebrua på Dyste med herfolket sitt.»'' sa en av fortellerne til Sigurd Nergaard.
Palmital (Paraná)
Palmital er en kommune i delstaten Paraná i sørregionen av Brasil.
Grunnkretser i Trysil kommune
Grunnkretser i Trysil kommune er delområder og grunnkretser som seksjonerer Trysil kommune, Innlandet, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Holmendammen
Holmendammen ligger ved Holmenkollveien, nord for Smestad og vest for Slemdal, ved foten av Holmenkollåsen i Oslo. .
Holmendammen brukes blant annet av Oslos sportsfiskere, og har et parkområde for promenering på søndagene. Mange øver på fluekasteteknikken fra de to kastebryggene. I dammen er blant annet karuss, sørv, abbor, mort, ørret og ørekyt. Holmenbekken renner fra Holmendammen og videre ned til Smestaddammen.
Dammen er magasin for flomregulering og for vannforsyning, opprinnelig var den en isskjæringsdam.
De siste årene har det vært fare for at store deler av vannet skal gro igjen og det har vært stort behov for mudring. De borgerlige partiene i bystyret med Oslo FrP i spissen har tatt til orde for at kommunen skal beskoste den nødvendige mudringen.
Hanne Tyrmi
Hanne Tyrmi (født 27. september 1954) er en norsk billedkunstner. Hun bruker mange materialer, som tre, metall og plast; og er aktiv både med maleri, skulptur, foto, film og installasjon. Hun har hatt en rekke separatutstillinger i Norge og internasjonalt.
Svarttjern (Aurskog-Høland, Kjølen)
Svartputta er to vann, Nordre og Søndre Svarttjenn, på Mangenskogen nordøst for tettstedet Lierfoss i Aurskog-Høland kommune i Viken. Vannene ligger sørøst for Kjøltjern.
Fylkesvei 831
Fylkesvei 831 (Fv831) går mellom Vågaholmen og Tjong i Rødøy.
Før 1. januar 2010 var veien riksvei, etter at regionsreformen trådte i kraft har den status som fylkesvei.
El 18
El 18 er et elektrisk lokomotiv som brukes av Vy, Go-Ahead Norge og SJ Norge for å trekke persontog på de elektrifiserte strekningene. Lokomotivet går på Bergensbanen, Dovrebanen og Sørlandsbanen i regiontog og nattog, i tillegg til togene på Flåmsbana. Det har også vært brukt på Østfoldbanen. Lokomotivtypen er multippelkjørbare med inntil tre lokomotiver, og de har asynkronmotorer og utstyr for tilbakemating av bremseeffekt til kontaktledningen. El 18 tilhører Lok 2000-familien, og lignende lok brukes bl.a. ved de sveitsiske forbundsbaner.
Per 2017 benyttes El 18 på følgende strekninger:
Noen lok har også i perioder vært utleid til selskaper som driver godstrafikk.
Fordeling pr. 1.1.2022 er som følger:
Vy, Flåmsbana: 2249-2253
Go-Ahead Nordic, Sørlandsbanen: 2258-2260
SJ Norge, Dovrebanen: 2243-2246, 2261
Utrangert og opphogd: 2257
FMA
FMA kan vise til:
Cinema (band)
Cinema var et kortlivet progressiv rock-band som ble startet i 1982 av to tidligere medlemmer av Yes, Alan White og Chris Squire, sammen med sørafrikaneren Trevor Rabin. White og Squire var i Los Angeles i 1982 og fant ut at de ville starte et nytt band etter at Yes ble oppløst året før. De møtte Rabin, og sammen dannet de bandet Cinema. Planen var å spille inn og utgi et album med låter hovedsakelig komponert av Rabin. Bandet skiftet navn til Yes i 1983.
Bandets historie - fra Cinema til Yes
Chris Squire, Alan White og Trevor Rabin startet innspilling av demoer som en trio, men Squire tok etter hvert kontakt med sin tidligere kollega i Yes, Jon Anderson, for å høre om han var interessert i å bidra som vokalist på enkelte av låtene. Anderson takket ja til å høre på demoene, og likte det han hørte. Han ble med i studio og sang inn sine bidrag, og takket også ja til å bli medlem av det nye bandet.
Georg Michaelis
Georg Michaelis (født 8. september 1857 i Haynau, daværende Schlesien, død 21. juli 1936 i Bad Saarow, Brandenburg) var en tysk politiker og jurist. Han var den første ikke-adelige person som ble tysk kansler.
Bakgrunn
Georg Michaelis ble født inn i en juristfamilie og hadde seks søsken. Han vokste opp i Frankfurt an der Oder, og hans far døde i 1866 i en koleraepidemi. Michaelis studerte jus i Breslau, Leipzig og Würzburg, og tok den juridiske doktorgrad.
Jurist
Mellom 1885 og 1889 bodde han i den japanske hovedstaden Tokyo, hvor han var jusprofessor ved det juridiske fakultet ved Dokkyo-universitetet, som på det tidspunktet ble kalt «foreningen for tyske vitenskaper» (Doitsu-gaku Kyokai). Senere arbeidet han i den prøyssiske statsadministrasjonen, og ble i 1909 prøyssisk statssekretær. Fra 1915 var han leder for Reichsgetreidestelle, (rikskornkontoret) som under første verdenskrig var ansvarlig for administrasjonen av prøyssisk korn.
Kansler
Etter at Theobald von Bethmann Hollweg måtte gå av som tysk kansler, ble Michaelis i 1917 utnevnt i stillingen, og i tillegg som Preussens ministerpresident. Han beholdt disse posisjonene frem til 31. oktober samme år, da han gikk av.
Senere karriere
Fra 1. april 1918 til 31. mars 1919 var han overpresident for den prøyssiske provinsen Pommern. Etter første verdenskrig samarbeidet han med de lokale arbeider- og soldatrådene, men ble likevel etter kort tid avsatt av den nye sosialdemokratiske regjeringen i Preussen.
Senere arbeidet Michaelis som økonomisk lobbyist, for studentorganisasjoner og i den lutherske kirkesynoden i Preussen. Han ble medlem av Deutschnationale Volkspartei (DNVP). I 1921 utgav han sine memoarer, ''Für Staat und Volk. Eine Lebensgeschichte''.
Nepals overgangsregjering 2007
Nepals overgangsregjering 2007 blei danna 1. april 2007. Den er en koalisjon av partier fra Sjupartialliansen for demokrati i Nepal og Nepals Kommunistiske Parti (maoistisk).
Steinar Gullvåg
Steinar Gullvåg (født 27. oktober 1946 i Trondheim) er en norsk politiker (Ap) som var stortingsrepresentant for Vestfold 2005–2013.
Cinema (band)
Bandets historie - fra Cinema til Yes
Senere ble Tony Kaye med i Cinema, også han var original- og tidligere medlem av Yes. Til å begynne med hadde ikke Kaye lyst til å forplikte seg til flere plateinnspillinger og turneer, men etter en kort periode der Eddie Jobson (kjent fra Roxy Music) var involvert, ombestemte Kaye seg.
Nepals overgangsregjering 2007
Regjeringas oppgave er å forberede valg på ei grunnlovsgivende forsamling, som etter avtale skal holdes 20. juni 2007.
Steinar Gullvåg
Han vokste opp på Lademoen i Trondheim som sønn av Eigil Gullvåg og Inga Stamnes. Faren var redaktør i Arbeider-Avisa i Trondheim i 25 år og medlem av Trondheim bystyre for Arbeiderpartiet.
Nepals overgangsregjering 2007
For første gang i Nepals historie avla den demokratisk valgte regeringssjefen ikke ed til kongen. Sannsynligvis for første gang var det heller ikke et flertall av parbatiya: Menn av høy hindu-kaste fra det nepalere kaller ås-distriktene. Parbatiya har beherska landet siden 1768.
Fredsavtalen fra november 2006
Regjeringa er et resultat av fredsslutninga mellom Nepals regjering og NKP(Maobadi) 15. november 2006, som avslutta borgerkrigen i Nepal 1996 - 2006.
Blant punktene i denne fredsavtalen var:
Gjennomføringa av avtalen
Avtalen blei gjennomført med en god del forsinkelser.
Samling og verifisering av PLA-soldater
PLA-soldatene begynte å samle seg i leirer i november 2006, men det viste seg at intenting var ferdig til dem. Det fantes ikke hus, tilgang til reint vann osv., og de dårlige forholda i leirene blei også kritisert av FN. Opprettelsen av leirene gikk seinere enn planlagt. På nyåret 2007 var noe over 30 000 PLA-soldater samla i leirene. Men FNs inspeksjon av leirer, mannskaper og våpen, som skulle avsluttes med en offisiell såkalt verifisering, skulle vise seg å ta flere måneder. Dette blei brukt som argument fra regjeringssida, intenst støtta av den amerikanske ambassaden, for at resten av fredsavtalen heller ikke kunne gjennomføres.
Overgangsparlamentet og overgangsgrunnlova
Ifølge den tidsplanen i fredsavtalen skulle både overgangsgrunnlova, overgangsparlamentet og overgangsregjeringa ha vært klare rundt 1. desember. Men grunnlova var ikke ferdig, og både den og sammensentinga av overgangsparlamentet blei klart først etter harde forhandlinger.
15. januar 2007 blei overgangsparlamentet nedsatt og overgangsgrunnlova vedtatt. Grunnlova var faktisk ikke helt ferdig, og blei derfor vedtatt i prinsippet, med enkelte deler som skulle gjøres ferdig seinere.
Overgangsgrunnlova utløste et protestopprør i Tarai, det flate, tropiske grensedistriktet mot India. Dette førte til at regjeringa i februar 2007 lovet å gjøre endringer i den nye grunnlova for å tilfredsstille en del av Tarai-befolkningas krav.
Sluttforhandlingene om overgangsregjeringa
Nye politiske tautrekninger måtte til før overgangsregjeringa kunne nedsettes. Fordi det fortsatt var uenighet om valgordninga for den grunnlovsgivende forsamlinga, og mange av nødvendige lovvedtak og andre forberedelser ikke var gjort, førte det til økende bekymring for at valget ikke kunne gjennomføres.
USAs ambassadør advarte i hele denne perioden mot å ta inn maoistpartiet i regjeringa. På den andre sida blei Nepals regjering sterkt oppfordra av bl.a. FN, India og noen vestlige land (bl.a. Norge) til å få regjeringa på plass, for å sikre at valget blei gjennomført og unngå at fredsprosessen spora av.
Steinar Gullvåg
Steinar Gullvåg gikk Ringve gymnas, var formann i Sør-Trøndelag AUF 1964–1965, og begynte som journalistlærling i Arbeider-Avisa i 1967. Han var journalist i Rogalands Avis i Stavanger 1969–1973, redaktør og disponent i Hardanger Folkeblad i Odda 1973–1977 og redaktør i Vestfold Arbeiderblad i Tønsberg 1977–1983. Han var også medlem av Nøtterøy kommunestyre 1980–1987.
Nepals overgangsregjering 2007
Sluttforhandlingene om overgangsregjeringa
På slutten begynte NKP(Maobadi) å true med å ikke gå inn i regjeringa og isteden sette i gang et nytt demokratiopprør etter mønster av 1990 og 2006, Jana Andolan III, dersom forhandlingene ikke blei sluttført og det blei sikra at valg blei holdt i juni. Prachanda sa at NKP(M) hadde ingen interesse av å delta i regjeringa dersom det ikke blei holdt valg, og anklaga «regressive krefter» for å forsøke å hindre valget.
Cinema (band)
Bandets historie - fra Cinema til Yes
Bandet satte i gang med å skrive flere nye låter, men under innspillingen av det som skulle bli albumet 90125, mente både managementet og plateselskapet at de skulle skifte navn til Yes. Da bandet inneholdt hele fire tidligere medlemmer, syntes også medlemmene at dette var logisk, og dermed «gjenopplivet» de Yes.
Steinar Gullvåg
I 1989 gikk Gullvåg til en stilling som rådgiver i Norsk Kommuneforbund, og i 1994 som informasjonsdirektør i Vegdirektoratet.
I 2003 ble han på nytt valgt inn i Nøtterøy kommunestyre. Han ble valgt til stortingsrepresentant for Vestfold i 2005 og gjenvalgt i 2009. Han satt sin første periode i Stortingets næringskomité, deretter i Stortingets arbeids- og sosialkomité. Ved valget i 2013 mistet Arbeiderpartiet sitt tredje mandat fra Vestfold, og Gullvåg ble vararepresentant.
Cinema (band)
Bandets historie - fra Cinema til Yes
En instrumental-låt på Yes-albumet 90125 heter «Cinema», og den vant Grammy i 1983 for beste rock-instrumental.
Nepals overgangsregjering 2007
Sluttforhandlingene om overgangsregjeringa
I sluttfasen blei det trøbbel mellom det moderate kommunistpartiet UML og statsminister G. P. Koirala. UML krevde at deres fremste representant Sahana Pradhan skulle være nr. 2 i regjeringa, en post Koirala insisterte på skulle tilhøre en av hans nære medarbeidere. Koirala uttrykte misnøye med at Pradhan skulle være med i regjeringa. Dette førte til sterk frustrasjon i NKP(Maobadi), som hadde gitt opp å få innfridd et løfte om at de skulle få visestatsministeren.
Bukketjern
Bukketjern (eller Bukketjenn) er et vann ved Kjølen på Mangenskogen nordøst for tettstedet Lierfoss i Aurskog-Høland kommune i Viken.
Nepals overgangsregjering 2007
Sluttforhandlingene om overgangsregjeringa
Til slutt ga UML opp dette kravet, og regjeringa kunne dannes.
Etter de første forhandlingene i mai-juni 2006 var det snakk om at overgangsregjeringa skulle komme på plass i august det året. Da den endelig blei nedsatt, lå den an til å få ei funksjonstid på kanskje tre-fire måneder – hvis valget blei holdt i tide.
Partier
Regjeringa hadde fra starten 22 medlemmer. Partisammensetning var:
Kommunistpartiet Janamorcha Nepal (Serchan) var overraskende ikke representert da regjeringa blei danna. På forhånd blei den høyt profilerte Amik Sherchan, visestatsminister og helseminister, tilbudt å beholde helseministeriet. Han protesterte mot at JMN ikke hadde fått være med på å diskutere ministerier. Da regjeringa blei danna, lå helseministeriet under Koirala. Det blei opplyst at JMN (Sherchan) vil gå inn i regjeringa seinere.
Kommunistpartiet Nepal Mazdoor Kizan Party var med på forhandlingene, men gjorde det straks klart at partiet ikke ville ha noen minister. (NMKP gjorde det samme under regjeringsforhandlingene i mai 2006.)
Det er også varsla at regjeringa kan få noen andre suppleringer.
Viktige ministerposter
Nepals Kongressparti krevde, og fikk, nr. 2 i regjeringa Ram Chandra Poudel, som også blei freds- og gjennoppbyggingsminister. I tillegg kom tunge ministerier som finans (Dr. Ram Sharan Mahat), forsvar (Koirala sjøl), justis (Narendra Bikram Nemwang) og innenriks (der den omstridte Krishna Prasad Sitaula fortsatte). Med unntak av den utadvendte Sitaula virka Kongresspartiets gruppe grå og aldrende.
UML fikk utenriksministeren (partiveteranen Sahana Pradhan). Ellers deltok ikke partiets mest kjente og profilerte politikere i regjeringa. Visestatsminister i den forrige regjeringa Khadga Prasad Sharma Oli blei ikke funnet verdig til noe departement av partiet, trolig fordi han leder en fraksjon som står i sterk motsetning til partileder Madhav Kumar Nepal. Heller ikke den fargerike Bamdev Gautam, en veteran fra regjeringsarbeid på høyt plan, slapp til.
NKP(Maobadi) hadde opprinnelig krevd tunge ministerier og fått løfte om å få en visestatsminister. Regjeringa hadde ingen visestatsministre og maoistenes tyngste ministerium var informasjon (parlamentarisk leder Krishna Bahadur Mahara). Deres mest kjente kvinnelige leder, Hisila Yami, blei minister for offentlige arbeider og planlegging. Dev Gurung blei minister for lokal utvikling. NKP(M)s populære leder fra Tarai, Matrika Prasad Yadav, fikk det relativt lite viktige departementet for skogs- og jordvern. Partiet valgte å ikke sette en kvinne på ministeriet for kvinne- og barnespørsmål. Isteden satte de inn Khadga Bahadur Biswakarma alias Prakanda, som er en av to dalits (kasteløse) i regjeringa, og yngste medlem – 38 år under konstitueringa. NKP(Maobadi) var representert av ei tung gruppe godt kjente partiledere.
Partiets to sentrale ledere, Prachanda og Baburam Bhattarai, hadde i 2006 sagt at de ikke ville sitte i parlamentet og regjeringa. B. Bhattarai sa etter at regjeringa var stifta at partiet hadde godtatt kompromisser og løftebrudd (bl.a. da de ikke fikk visestatsministeren) for å sikre at valget i juni blei holdt.
Kvinner, lavkaste-medlemmer og minoriteter
Regjeringa hadde to kvinnelige ministre (av 22 i alt). Forrige regjering hadde ikke noen.
Parbatiya-representanter fra de høye hindu-kastene var tilsammen 11 (5 bahun, chhetri og 1 thakuri). Dette er trolig første gang folk fra disse høye hindukastene ikke er i flertall.
Mottakelse
Den nye regjeringa blei godt mottatt av India, FNs representant i Nepal og EU, Japan, Kina, Pakistan og Russland. Alle markerte at de så regjeringa som viktig for fredsprosessen. Dette uttrykker nok også at Nepals nærmeste samarbeidsland nå oppfatter maoistene som en stabiliserende faktor, særlig etter at Tarai-bevegelser som MJF og JTMM har stått fram som mer ekstreme og mindre ansvarlige enn NKP(Maobadi).
USAs ambassadør i Nepal James F. Moriarty kom med en relativt sur kommentar som kritiserte maoistene.
Internasjonalt blei den nye regjeringa slått opp som en stor nyhet, fordi det revolusjonære NKP(Maobadi) nå endelig var blitt med i regjeringa. Det blei stort sett oppfatta som et signal om at freden i Nepal kunne holde.
Palotina
Palotina er en kommune i delstaten Paraná i sørregionen av Brasil.
Agunnaryd
Agunnaryd er et småsted i Ljungby kommune i Kronobergs län i Småland i Sverige. I 2015 mistet Agunnaryd sin status som tettsted på grunn av at folketallet falt til under 200 personer. Agunnaryd ble i stedet en småort.
Bebyggelse og arbeidsliv
Bebyggelsen i Agunnaryds, som også kalles Bråna, er samlet vest for gjennomfartsveien. Den består fremfor alt av eneboliger av varierende alder.
De fleste beboerne er pendlere med arbeidssted i Ljungby, men også i Liatorp og Älmhult. Det er ca. 100 arbeidsplasser på stedet, hovedsakelig innen produksjon og utdanning. I Agunnaryd finnes det blant annet en landhandel, trelast- og byggefirma.
Agunnaryd var et av de områdene som i juni 2005 ble hardest rammet av orkanen Gudrun.
IKEA
Agunnaryds mest kjente firma er IKEA. Selskapet har sin opprinnelse i Agunnaryd, der det ble grunnlagt i 1943 av Ingvar Kamprad i Älmtaryd, Agunnaryd og i 1953 flyttet til Älmhult, der det vokste seg stort. I tiden i Agunnaryd var det bare et mindre postordrefirma. A-en i IKEA står for Agunnaryd.
Den store synagoge i Łódź
Den store synagoge i Łódź (polsk Wielka Synagoga, også kalt Synagoga postępowa, «Reformsynagogen») var i sin tid den største av om lag 250 synagoger i byen. Den ble reist i årene 1881–1882, og byggingen ble finansiert av de største fabrikantene i Łódź, blant annet Izrael Poznański, Karol Scheibler og Joachim Silberstein. Tegningene ble utført av Adolf Wolff fra Stuttgart og ble offisielt godkjent av byarkitekten Hilary Majewski.
Synagogen hadde form som treskipet pseudobasilika med transept og risalitter i fronten. Komposisjonsmåten var inspirert av franske romanske basilikaer. Innvendig hadde synagogen en rik, orientalsk utsmykning med fargerike mosaikker og polykromi. Utvendig var den prydet med åtte kupler.
Synagogen ble brukt av assimilerte jøder som den jødiske intelligensiaen og det jødiske borgerskapet. Den ble ikke brukt av ortodokse jøder. For å komme inn i synagogen måtte man ha et spesielt inngangskort.
Under den tyske invasjonen av Polen ble synagogen brent ned av tyske nazister natt til 11. november 1939. En minnetavle minner i dag om synagogen som stod der.
Afrika sør for Sahara
Afrika sør for Sahara (også kalt subsaharisk Afrika) er de landene i Afrika som ikke tilhører Nord-Afrika. Siden forrige istid har det afrikanske kontinentet vært delt av det ekstreme klimaet i Sahara-ørkenen, noe som laget en barriere for reising, med unntak av Nilen. Mye av området er innenfor tropene.
Afrika sør for Sahara er verdens fattigste region. Menneskeheten antas å være oppstått i Øst-Afrika.
Den afrotropiske økosonen i biogeografien består av Afrika sør for Sahara og den sørlige delen av Den arabiske halvøy.
Land
Det finnes 42 land på det subsahariske fastland og seks øystater.
Kang Sheng
Kang Sheng (kinesisk: 康生, pinyin: Kāng Shēng, født Zhang Zongke (张宗可 / 張宗可; Zhāng Zōngkě, også kalt Zhang Shaoqing, Zhao Rong eller Li Jushi, født 1898 i Jiaonan i Qingdao i Shandong, død 16. desember 1975), var et tidlig medlem av Det kinesiske kommunistparti og dets sjefsideolog i 1930-årene og 1940-årene. Han var lenge medlem av Mao Zedongs indre krets og ledet det nasjonale sikkerhetsapparat.
Liv og virke
Kang Sheng kom fra en rik jordeierfamilie som gav ham en grundig skolering i tradisjonell kinesisk litteratur, kunst og kalligrafi. Han ble særlig godt kjent med romansen Drømmen om det røde kammeret og gjorde seg bemerket som kalligraf.
Han bedrev i 1924–1925 universitetsstudier i Shanghai, der han kom i kontakt med flere radikale bevegelser. På denne tiden ble han medlem av Kinas kommunistiske parti og hjalp under de påfølgende år blant annet til med å organisere byens arbeidere i streiker. Etter Chiang Kai-sheks undertrykkelse av den kommunistiske bevegelse i 1927 ble han nødt til å forlate Shanghai og arbeidet i noen år underjordisk i Jiangsu-provinsen. I 1933 begav han seg til Moskva der han var medlem av det kinesiske kommunistpartiets delegasjon hos Komintern og fikk trening i sikkerhetssaker av NKVD. Mot slutten av 1936 skal han ha reist til Spania og engasjert seg i den spanske borgerkrig, men i 1937 var han atter i Moskva.
I Yan'an ble Kang høsten 1938 også sjef for kommunistpartiets sikkerhetstjeneste og i 1942 fikk han ansvaret for å lede Mao Zedongs «beriktigelsesekampanje». Senere ble han selv anklaget for å gått for langt til venstre i jakten på forrædere og fiender innen partiet og tapte i 1948 sin stilling som sikkerhetssjef.
Etter Folkerepublikken Kinas grunnleggelse i 1949 innehadde han innledningsvis posisjoner på mellomnivå og hadde begrenset innflytelse i Beijing. Han var blant annet guvernør i Shandong-provinsen og ble valgt inn som supplant i politbyrået. Med lanseringen av «det store spranget» kom han til å bli stadig mer aktiv i polemikken mellom Kinas og Sovjets kommunistiske partier og reiste i begynnelsen av 1960-årene gjentatte ganger med kinesiske delegasjoner til Moskva.
Hans mest innflytelsesrike periode skulle imidlertid bli under kulturrevolusjonen, og også hans kone Cao Yiou spilte med på hans opplegg. Da Mao Zedong startet kulturrevolusjonen, ble Kang Sheng en av vinnerne i den interne maktkampen i partiet. Han ble i mai 1966 rådgiver til den av Mao spesielt opprettede Sentralkomiteen for kulturrevolusjonen (der blant også Jiang Qing og Chen Boda var med) og fikk hovedansvaret for å utrede forskjellige påståtte politiske forbrytelser i partiets ledersjikt. Ved den åttende sentralkomitéens ellevte plenum i august samme år ble han innvalgt i politbyråets stående råd, og etter den niende partikongress i april 1969 ble han rangert som nummer fem i partihierarkiet.
Kang hadde en betydelig innflytelse på kinesisk utenrikspolitikk. Han var en nøkkelperson i utviklingen av den kinesiske støtte til Røde Khmers regime i Kambodsja. Mens de fleste andre ledende kommunistiske kadre i Beijing støttet prins Norodom Sihanouk som Kambodsjas antivestlige og antiimperialistiske leder, mente Kang at geriljalederen Pol Pot var det virkelig revolusjonære lederemne i landet. Kangs støtte til Pol Pot fikk snart gjennomslag i Partiet. Dette gjorde det lettere for Pol Pot å komme til makt, og hans regime mottok kinesisk materiell støtte i mange år, noe som forlenget Khmer Rouges grep om Kambodsja med mange år.
Kang Sheng døde av kreft i 1975.
Posthum kritikk
I 1978 kritiserte Deng Xiaopings daværende medarbeider Hu Yaobang ham som «et avskyelig uhyre». Han ble posthumt ekskludert fra kommunistpartiet.
Litteratur
På kinesisk:
Solsiden
Solsiden er et kjøpesenter i Trondheim som ligger på området til det gamle Trondhjems Mekaniske Værksted (TMV) – området som i dag blir kalt Nedre Elvehavn. Senteret ligger i det gamle bygget til TMV, og ble åpnet i oktober 2000.
Senteret har 60 butikker, blant annet Vinmonopolet, spa og 13 restauranter som ligger utenfor senteret mot elva. Det er 650 parkeringsplasser i tilknytning til senteret.
Bjurtjern
Bjurtjern (eller Bjurtjennet) er et vann ved Kjølen på Mangenskogen nordøst for tettstedet Lierfoss i Aurskog-Høland kommune i Viken.
Iguazú (elv)
Iguazú (portugisisk: Rio Iguaçu) er ei elv i Brasil og Argentina. Elva har sitt utspring i fjellområdet Serra do Mar i delstaten Paraná. Den dannes i møtet mellom elvene Iraí og Atuba. Elva er 910 km lang, men totalt 1 320 km inklusive tilførselselver, og har et nedbørområde på 72 638 km².
I elva ligger de mektige Iguazúfallene på grensa mellom Brasil og Argentina. Elva renner noen kilometer senere ut i Paraná og danner der grensa mellom Brasil, Paraguay og Argentina. Navnet kommer fra det indianske språket guaraní og betyr «stort vann».
Kuskokwim
Kuskokwim (yupik: Kusquqvak) er ei 1 165 km lang elv i det sørvestre Alaska i USA. med unntak av det aller øverste løpet er elva bred og flat over det hele, og er dermed en nyttig transportrute for mange typer fartøyer.
I det sørvestre Alaska kommer elva ut fra Kuskokwimfjellene i et enormt slettelandskap med utallige innsjøer, sør for elva Yukon, omringet av endeløse granskoger. Elva passerer en rekke eskimo-landsbyer, herunder Aniak. Sørvest for Bethel, den største bosetningen langs elva, vider den seg ut til et bredt, sumpete delta som munner ut i Kuskokwimbukta rundt 80 km sør-sørvest for Bethel.
Tyinkrysset
Tyinkrysset er en grend som ligger ca. 900 moh., øverst i Valdres, i Vang kommune i Innlandet fylke. Ved Tyinkrysset ligger Tyinkrysset Fjellstue og i området rundt ligger et stort antall hytter.
Fra Tyinkrysset går E16 mot Oslo og Bergen og Fv53 mot Årdal. Tyinkrysset er stoppested for bussene som går mellom Oslo og Årdal/Lærdal/Bergen og til Eidsbugarden om sommeren. Ved Tyinkrysset Fjellstue er det ladestasjon for elbiler. Like ved Tyinkrysset ligger Filefjellsenteret. Der inngår Intersport, Joker, Best og campingplass. Innkjøring til Tørrisheisen, en av de flere skiheisene på Filefjell, ved Filefjellsenteret på Tyinkrysset.
Fylkesvei 838
Fylkesvei 838 (Fv838) går mellom Horsdal og Åkervika i Gildeskål. Veien (unntatt fergestrekningene) er 12,8 km lang.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Paranacity
Paranacity er en kommune i delstaten Paraná i sørregionen av Brasil.
Sør for Alpene, nord for Po
'Sør for Alpene, nord for Po. Reisenotater fra 12 byer' (Aschehoug, 1997) er en prisbelønt norsk bok om en månedslang reise i 1996, i det nordlige Italia mellom Alpene og elven Po, skrevet av Trond Berg Eriksen og illustrert av Thor Furulund. Egentlig ville William Nygaard ha ei bok om Roma, men Furulund hadde allerede illustrert Drømmen om Roma i 1992. Ifølge Aftenposten konkluderer forfatteren med «at verdensborgeren er et særsyn, men lokalpatrioten finnes overalt. Og ingen by er for kjedelig til ikke å ha en historie». Bokens 2. utgave kom i 2008 med tittelen 12 italienske byer mens 1. utgave ble gjort digitalt tilgjengelig i 2010.
Handling
Ifølge omslaget starter turen i Verona, går til Vicenza, Mantova, Padova og ender i Venezia. Avstikkere ble gjort til Trento, Sabbioneta, Treviso, Torcello, trekkspillbyen Cremona, Ferrara og Parma. Men, i innholdet er det andre historier som gjelder.
Grunnkretser i Austevoll kommune
Grunnkretser i Austevoll kommune er delområder og grunnkretser som seksjonerer Austevoll kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
The school
The School er et norsk rockeband fra Trondheim. Bandet består av Stig Førde Aarskog, Karl Martin Hoddevik, Thor-Inge Hoddevik, Andreas Elvenes og Per Andreas "Puppy" Gulbrandsen.
Bandet ble startet i Trondheim våren 2004. Med sin fengende og mørke rett-i-fleisen rock har de herjet live-scenen i Trondheim. I januar 2006 kom deres første utgivelse "Mädchen EP".
I 2006 ble bandet signert av Kong Tiki Records, og begynte arbeidet med det første albumet i juni 2006. Albumet kom ut i september 2006. Neste album, som kom i september 2008 ble spilt inn i Stamford Ct. USA.